De fleste kender til at føle sig  usikre, nervøse og forkerte sammen med andre. Men for nogle griber det om sig. Måske bekymrer du dig så meget om, hvad andre tænker om dig, at du forsvinder helt ind i dig selv.  Måske begynder du at ryste, svede voldsomt eller føle, at du skal besvime. Og fordi angsten føles så ubehagelig, ender du måske med at trække dig mere og mere. Ikke fordi du ønsker at være alene, men fordi angsten styrer dig. Det kaldes social angst eller socialfobi. Tjek typiske tegn på social angst og få råd til, hvad du kan gøre.